ฌ็องที่ 1 ดยุกแห่งบูร์กอญ

ฌ็องที่ 1 แห่งบูร์กอญ () สมญานาม ฌ็องผู้ไม่กลัว (; ; 28 พฤษภาคม ค.ศ. 1371 – 10 กันยายน ค.ศ. 1419) เป็นเชื้อพระวงศ์ฝรั่งเศสที่ปกครองแคว้นบูร์กอญใน ค.ศ. 1404 จนถูกลอบสังหารใน ค.ศ. 1419 เขามีบทบาทสำคัญในกิจการของชาติฝรั่งเศสในช่วงต้นคริสต์ศตวรรษที่ 15 โดยเฉพาะอย่างยิ่งในการต่อสู้เพื่อขับไล่พระเจ้าชาร์ลที่ 6 ผู้มีอาการทางจิต และในช่วงสงครามร้อยปีกับราชอาณาจักรอังกฤษ ฌ็องเป็นนักการเมืองใจร้อน โหดเหี้ยม และไร้คุณธรรม เขาได้สังหารดยุกแห่งออร์เลอ็อง พระอนุชาในพระเจ้าชาร์ล เพื่อพยายามควบคุมรัฐบาล ซึ่งนำไปสู่การปะทุของสงครามกลางเมืองอาร์มาญัก-บูร์กอญในราชอาณาจักรฝรั่งเศส และจบลงด้วยการลอบสังหารตัวเขาเองใน ค.ศ. 1419

การที่ชาร์ลที่ 7 รัชทายาทแห่งราชบัลลังก์ฝรั่งเศส มีส่วนเกี่ยวข้องในการลอบสังหารเขา ทำให้ฟิลิป บุตรชายและผู้สืบทอดตำแหน่งของฌ็อง หันไปเป็นพันธมิตรกับอังกฤษ ซึ่งนำไปสู่ช่วงสุดท้ายของสงครามร้อยปี

ฌ็องมีบทบาทสำคัญในการพัฒนาปืนใหญ่ดินปืนในสงครามยุโรป เช่นเดียวกับฟิลิปผู้เป็นบิดา โดยใช้ปืนใหญ่อย่างกว้างขวางและประสบความสำเร็จในปฏิบัติการทางทหารของเขา

ชีวิตช่วงต้น
ฌ็องเกิดที่ดีฌงในวันที่ 28 พฤษภาคม ค.ศ. 1371 จากดยุกฟิลิปผู้กล้าหาญแห่งบูณ์กอญ กับเคาน์ติสมาร์กาเรตที่ 3 แห่งฟลานเดอร์ ปู่ของเขาคือพระเจ้าฌ็องที่ 2 แห่งฝรั่งเศส ทำให้เขาเป็นเจ้าชายสืบสายพระโลหิต เขาได้รับดินแดนเคาน์ตีเนอแวร์หลังเคานต์หลุยส์ที่ 2 แห่งฟลานเดอร์ ตาของเขา เสียชีวิตใน ค.ศ. 1384

ใน ค.ศ. 1385 ฌ็องสมรสกับมาร์กาเรต ธิดาในเคานต์อัลเบิร์ตที่ 1 แห่งฮอลแลนด์

ก่อนที่เขาจะขึ้นครองตำแหน่งดยุกแห่งบูร์กอญ ฌ็องเป็นหนึ่งในผู้นำหลักของกองกำลังฝรั่งเศสที่ถูกส่งไปช่วยเหลือพระเจ้าซีกิสมุนท์แห่งฮังการีในสงครามกับสุลต่านบาเยซิดที่ 1 แห่งจักรวรรดิออตโตมัน ฌ็องต่อสู้ในยุทธการนิโคโปลิสเมื่อวันที่ 25 กันยายน ค.ศ. 1396 กับพวกออตโตมันด้วยความกระตือรือร้นและความกล้าหาญอย่างยิ่ง จนได้รับฉายาว่าผู้ไม่เกรงกลัว (Sans-Peur) แม้ว่าเขาจะมีความกล้าหาญ แต่การนำทัพอย่างหุนหันพลันแล่นของเขากลับนำไปสู่ความหายนะสำหรับกองกำลังยุโรป เขาถูกจับและไม่ได้รับอิสรภาพจนกระทั่งปีถัดไปหลังจากมีการจ่ายค่าไถ่จำนวนมหาศาล

ความขัดแย้งกับออร์เลอ็อง

 อ้างอิง 

ข้อมูล










แหล่งข้อมูลอื่น

Jean sans Peur/John the Fearless. Archived.
Tour Jean-sans-Peur (in French)
One of John the Fearless' rings (in French)

หมวดหมู่:บุคคลที่เกิดในปี พ.ศ. 1914
หมวดหมู่:บุคคลในสงครามร้อยปี
หมวดหมู่:บุคคลในคริสต์ศตวรรษที่ 15
หมวดหมู่:นักการเมืองฝรั่งเศส
หมวดหมู่:ทหารชาวฝรั่งเศส
หมวดหมู่:ราชวงศ์วาลัว
หมวดหมู่:ตระกูลบูร์กอญ
หมวดหมู่:ดยุกแห่งบูร์กอญ
หมวดหมู่:บุคคลจากดีฌง
หมวดหมู่:ราชนิกุลที่ถูกลอบปลงพระชนม์